วิสาระดี จี้ รัฐเร่งช่วย ปชช.เชียงราย หลังเจอฝนถล่ม พายุฤดูร้อนพ่นพิษ 
วิสาระดี เตชะธีราวัฒน์ ว่าที่ผู้สมัครนายกองค์การบริหารส่วนจังหวัดเชียงราย เพื่อไทย จี้ รัฐเร่งช่วย ปชช.หลังเจอฝนถล่มเผย เชียงราย ระทมหนักพายุฤดูโซนร้อนพ่นพิษ ทำบ้านพังกว่า 500 หลังวันที่ 14 พ.ค. นางสาววิสาระดี เตชะธีราวัฒน์ ว่าที่ผู้สมัครนายกองค์การบริหารส่วนจังหวัดเชียงราย พรรคเพื่อไทย เปิดเผยจากว่า เหตุการณ์ที่เกิดพายุฤดูร้อนพัดเข้าถล่มในพื้นที่ภาคเหนือของประเทศไทย ส่งผลให้เกิดฝนตกและลมกระโชกแรงในหลายพื้นที่ของเชียงราย หลังพายุสงบทางทีมงานพรรคเพื่อไทย ประสานองค์การปกครองท้องถิ่น กำนัน-ผู้ใหญ่บ้าน และ อสม.เพื่อสำรวจความเดือดร้อนของพี่น้องประชาชน พบว่า บ้านเรือนประชาชนเสียหายกว่า 500 หลังคาเรือน ทั้งนี้ประชาชนในพื้นที่ประสบความยากลำบาก เนื่องจากไม่มีบ้านพักต้องไปอาศัยเต็นท์ชั่วคราวนางสาววิสาระดี กล่าวด้วยว่า ทางทีมงานได้เร่งประสานความช่วยเหลือไปยังหน่วยงานที่เกี่ยวข้อง ทั้งจากทางจังหวัดและจากส่วนกลาง พร้อมทั้งลงพื้นที่ประสบภัย เพื่อมอบสิ่งของยังชีพ รวมทั้งยารักษาโรคให้กับทุกครอบครัวที่ประสบปัญหา นอกจากนี้ ยังระดมทีมงานช่างฝีมือพร้อมมอบอุปกรณ์ในการซ่อมแซมบ้านพักอาศัย อาทิ ปูนซิเมนต์ หลังคา เพื่อช่วยเหลือประชาชนให้สามารถกลับไปอยู่ในบ้านโดยเร็วอยากให้รัฐบาลเร่งแก้ปัญหาที่เกิดขึ้น เพื่อบรรเทาความเดือดร้อนของพี่น้องประชาชน รัฐบาลและกระทรวงมหาดไทยต้องเร่งอนุมัติงบประมาณฉุกเฉินในการช่วยซ่อมแซมบ้านให้กับประชาชน เพราะหากไม่ทำอะไรเลยความเป็นอยู่ของประชาชนลำบากแน่ เพราะปัญหาจากภาวะเศรษฐกิจที่เกิดขึ้น ประชาชนไม่มีรายได้ แล้วจะเงินที่ไหนมาซ่อมแซมบ้าน นางสาววิสาระดี กล่าว
วิสาระดี เตชะธีราวัฒน์ ว่าที่ผู้สมัครนายกองค์การบริหารส่วนจังหวัดเชียงราย เพื่อไทย จี้ รัฐเร่งช่วย ปชช.หลังเจอฝนถล่ม เผย เชียงราย ระทมหนักพายุฤดูร้อนพ่นพิษ ทำบ้านพังกว่า 500 หลัง
วิสาระดี เตชะธีราวัฒน์,พายุฤดูร้อน,พายุถล่ม,เชียงราย,บ้านพังกว่า 500 หลัง,เพื่อไทย,ว่าที่ผู้สมัครนายกองค์การบริหารส่วนจังหวัดเชียงราย,ข่าวทั่วไป